DE ANIMAL. HIST. VII. 10. n. 317 
humor ille locis pluribus simul erumpat: yelut iis 
quae fluxus sanguineos patiuntur, deteriores (nii- 
nores ) superueniunt purgationes: aliis per varices, 
cum a lumbis excretus fuerit, priusquam vterum 
subeat. Quibus cessant purgationes, si vomitus 
sanguinis eueniat, nihil laeduntur. 
CAR XI. (vulgo XII. Scaligero XV.) 
Solet conuulsio inuadere infantes, praesertim 
habitiores, vtentesque lacte aut copiosiore aut cras¬ 
siore , et nutricibus corpulentis. Accessionem ad¬ 
auget noxium huic morbo vinum, idque nigrum 
potius quam album, merumque: et pars maxima 
ciborum flatuosiorum et adstricta aluus. Plurimi 
itaque ante diem septimum intereunt. Idcirco 
tunc nomina imponunt: propter ea quod iam pue¬ 
rorum saluti magis credunt. Pleniluniis magis ae¬ 
grotant. Pueris si a scapulis conuulsio oriatur, 
(adultiori aetati) periculum insuper portendit. 
